Константин Величков
Надежда

chitanka.info

Дъще небесна,

дъще от рая,

не ни оставяй,

надеждо мила.

Гласът ти чудни

пълен е с сладост,

той е за нази

извор на радост.

Има дни харни

в живота наши;

има дни лоши,

скърбим и плачем.

Но ти дохождаш,

сила ни даваш,

утеха сладка

в беди даряваш.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.